ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቅልውላው ሱዳን፡ 'ብርቱዕ ናዕቢ ንስቪላዊ ምሕደራ' 26 ሚያዝያ 2019 ምንጪ ስእሊ, EPA መግለጺ ስእሊ, ብኣሽሓት ዝቑፀሩ ሱዳናውያን፡ ወተሃደራዊ ቤትምኽሪ እታ ሃገር ንክእለ፡ ኣብ ርእሰ ከተማ እታ ሃገር ካርቱም ተቓውምኦም የስምዑ ኣለዉ ብህዝባዊ ናዕቢ ትሕቆን ዘላ ሱዳን፡ ንመራሒኣ ኣልበሽር ድሕሪ ምግላፍ እውን፡ ወተሃደራዊ ቤትምኽሪ እታ ሃገር ንከብቅዕ ዜጋታታ ኣብ ጎደናታት ካርቱም ዓሲሎም ኣለዉ። ትማሊ ሚልዮናት ሱዳናውያን ዝሳተፍሉ ሰልፊ ብተሓለቕቲ (ተጣበቕቲ) ሱዳን ፡ ንዲሞክራሲ ዝድግፉ ሱደናውያን፡ ሲቪላዊ ምምሕዳር ንክህሉ ዝጠልብ ሰልፊ ተቓውሞ ንኽካየድ ፀዊዖም። ነዚ ስዒቡ ድማ ካብ ዝተፈላለዩ ከባብታት እታ ሃገር ብኣሽሓት ዝቑፀሩ ሱዳናውያን፡ ሲቪላዊ ምሕደራ ክህሉ ናብ ካርቱም ውሒዞም። ደያኑ እታ ሃገር እውን ንፈለማ እዋን ነዚ ተቓውሞ ብምድጋፍ ናብቲ ሰልፊ ተቓውሞ ከምዝፅንበሩ ኣፍሊጦም። ኣእላፍ ሱዳናውያን ድማ ነዚ ፃውዒት ብምቕባል፡ ናብ ካርቱም ይውሕዙ ኣለዉ። ኣብዚ ናይ ስግግር ወተሃደራዊ ቤትምኽሪ ዝነበሩ ሰለስተ ቀንዲ ኣካታዕቲ ጀነራላት ንባዕሎም ምግላሎም ድማ፡ ነዚ ህዝባዊ ናዕቢ ኣንዲ ሑቐ ኮይንዎ እዩ። ፖሊስ ሱዳን፡ ኣብ ልዕሊ ሰልፈኛታት መንብዒ ጋዝ ተጠቒሙ ሱዳን ኣብ ግድብ ህዳሰ መርገፂኣ ክትቅይር'ዶ ትኸውን?
